Besa Kavajë Besa Kavajë huwa klabb tal-futbol Albaniż li huwa bbażat ġewwa Kavajë. Huma jilagħbu fis-Superliga Albaniża, l-ogħla diviżjoni fil-futbol Albaniż. Il-grawnd tagħhom huwa Stadiumi Besa. KS Besa kien fundati fit-23 ta' Ottubru, 1925 bl-isem Shoqata Adriatiku. Fl-1930 huma bidlu isimhom għal "SK Kavaja". Huma għamlu d-debutt tagħhom fil-kampjonat prinċipali fl-1933. Fl-istess sena l-klabb bidel ismu ghal "Besa". Fil-UEFA Cup Winners' Cup tal-1972-73 il-klabb għeleb klabb Daniż, Fremad Amager, wara li ġew 1–1 f'Kopenħagen u dro ta' mingħajr gowls ġewwa Kavajë. Fil-fażi ta wara, Besa kienu melgħuba minn tim Skoċċiż Hibernian minn Edinburgh (bl-aggregat 2–8). Besa qatt ma kienu ċampjins Albaniżi iżda ġew fit-2 post darbtejn. Besa kkonfermaw posthom fil-2007–08 UEFA Cup wara li rebħu lil ġirien tagħhom KS Teuta 3–2 fil-finali tat-Tazza Albaniża fl-istaġun 2006–07. Huma ltaqgħu ma FK Bežanija tas-Serbja fl-ewwel rawnd tal-kwalifikazzjoni, li kienu ġew dro 2-2 barra min darhom u dro ta' mingħajr gowls f'darhom u għalhekk Besa marru fir-rawnd li jmiss minħabba l-gowls li skurjaw barra min darhom. Fit-tieni rawnd tal-kwalifikazzjoni huma tilfu 3–0 fiż-żewġ legs kontra l-Bulgari PFC Litex Lovech. Fl-2008, huma kkwalifikaw għall-Intertoto Cup minħabba li ġew it-tielet post fil-kampjonat tagħhom, filwaqt li ġew dro ta' mingħajr gowls kontra Ethnikos Achna FC u dro ta' 1-1 f'Ċipru u b'hekk reġaw għaddew bir-regola tal-gowls barra min darhom. Fit-tieni rawnd fl-Intertoto cup huma kienu eliminati minn Grasshopper Zürich mill-Iżvizzera. "Minn Lulju 2010"